open-index/open-wikipedia-markdown huggingface dataset:
ไร่ส้ม

**บริษัท ไร่ส้ม จำกัด** เป็นนิติบุคคลผู้ประกอบธุรกิจ รับจ้างผลิต และสร้างสรรค์งานภาพยนตร์ หรืองานวิทยุโทรทัศน์ ในทุกรูปแบบ ก่อตั้งโดยสรยุทธ สุทัศนะจินดา

## ประวัติ
บริษัท ไร่ส้ม จำกัด จดทะเบียนจัดตั้ง เมื่อวันที่ 27 กุมภาพันธ์ พ.ศ. 2547 ด้วยทุนจดทะเบียน 1 ล้านบาท มีสรยุทธเป็นผู้ถือหุ้นรายใหญ่ ในอัตราร้อยละ 99.9 สำนักงานเลขที่ 264 ซอยลาดพร้าว 130 ถนนลาดพร้าว แขวงคลองจั่น เขตบางกะปิ กรุงเทพมหานคร มีผลงานที่สร้างชื่อเสียง จากการผลิตรายการโทรทัศน์ประเภทข่าวและเหตุการณ์ปัจจุบัน คือ *[[เรื่องเล่าเช้านี้]]*, *[[จับเข่าคุย]]* ทางไทยทีวีสีช่อง 3 และ *[[คุยคุ้ยข่าว]]* ทางช่อง 9 

### การเงิน
เมื่อเดือนสิงหาคม พ.ศ. 2551 บริษัทฯ ได้แจ้งผลประกอบการต่อกรมพัฒนาธุรกิจการค้า กระทรวงพาณิชย์ ว่า ในปี พ.ศ. 2550 บริษัทฯ มีรายได้ 207.8 ล้านบาท กำไรสุทธิ 99.3 ล้านบาท และสินทรัพย์ 140.6 ล้านบาท, พ.ศ. 2549 มีรายได้ 323 ล้านบาท กำไรสุทธิ 86 ล้านบาท และสินทรัพย์ 104.9 ล้านบาท, และปี พ.ศ. 2548 มีรายได้ 251.8 ล้านบาท กำไรสุทธิ 132.7 ล้านบาท และสินทรัพย์ 134.8 ล้านบาท รวมรายได้สามปีย้อนหลัง เป็นเงิน 782.6 ล้านบาท รวมกำไรสุทธิ 318 ล้านบาท

นอกจากนี้ ยังมีหน่วยงานของรัฐอีกสองแห่ง เข้าซื้อเวลาโฆษณากับบริษัทฯ ในช่วงสองปีที่ผ่านมา รวมเป็นวงเงินทั้งสิ้น ประมาณ 35.7 ล้านบาท ดังนี้
* *กรมส่งเสริมการส่งออก กระทรวงพาณิชย์*
** จัดจ้างให้ประชาสัมพันธ์โครงการ ไทยแลนด์ เอ็กซ์พอร์ท ไฮไลท์ส เมื่อเดือนกันยายน พ.ศ. 2548 เป็นเงิน 1 ล้านบาท
** จัดจ้างให้ประชาสัมพันธ์งานแสดงสินค้า ผ่านรายการเรื่องเล่าเช้านี้ เมื่อเดือนตุลาคม พ.ศ. 2548 เป็นเงิน 5.9 ล้านบาท
* *[[ธนาคารออมสิน]] (สังกัด[[กระทรวงการคลัง (ประเทศไทย)|กระทรวงการคลัง]])*
** จัดจ้างให้วางสื่อในรายการ เรื่องเล่าเช้านี้ และ เรื่องเล่าเสาร์-อาทิตย์ ระหว่างเดือนมิถุนายน พ.ศ. 2550-พฤศจิกายน พ.ศ. 2551 โดยทำสัญญาต่อเนื่อง 5 ครั้ง ครั้งละประมาณ 3 เดือน รวมเป็นเงิน 28.8 ล้านบาท โดยในครั้งหลังสุด ราวกลางเดือนพฤษภาคม พ.ศ. 2551 เป็นเงิน 9.6 ล้านบาท

## บริษัท ชัดถ้อยชัดคำ จำกัด

## อ้างอิง

* “สรยุทธ” รวยเละ! 3 ปี บริษัท “ไร่ส้ม” ฟันกำไรเฉียด 400 ล้าน ยังครองแชมป์นักเล่าข่าวอันดับหนึ่งจอแก้ว จากเว็บไซต์มติชนออนไลน์ เรียกดูเมื่อวันที่ 10 พฤศจิกายน พ.ศ. 2551 เวลา 09:44:55 น.

หมวดหมู่:บริษัทผลิตรายการโทรทัศน์ของไทย
หมวดหมู่:บริษัทไทยที่ก่อตั้งในปี พ.ศ. 2547
หมวดหมู่:บริษัทไทยที่ปิดกิจการในปี พ.ศ. 2565
น้ำตาลไอซิง

**น้ำตาลไอซิง** () คือ น้ำตาลทรายที่ผ่านกระบวนการบดละเอียด ลักษณะเป็นผงสีขาว ละเอียดคล้ายแป้ง (Powder Form) **มีส่วนผสมของ[[แป้งข้าวโพด]]** (Corn Starch) ประมาณร้อยละ 3 ซึ่งทำหน้าที่เป็นสารป้องกันการจับตัว (Anti Caking Agent) ในผงน้ำตาล 

น้ำตาลไอซิง เป็นหนึ่งในวัตถุดิบสำหรับการทำผลิตภัณฑ์เบเกอรี่ มีลักษณะเฉพาะในการใช้งานแตกต่างจากน้ำตาลทรายทั่วไป กล่าวคือ น้ำตาลไอซิง ซึ่งอยู่ในรูปของผง (Powder Form) สามารถละลายน้ำได้ดี ช่วยให้ไม่มีเหลือตกค้างในการทำละลาย แตกต่างจากน้ำตาลทราย ซึ่งอยู่ในรูปของผลึก (Crystal Form) จะละลายน้ำได้ไม่ดีนัก ต้องใช้ทั้งเวลา พลังงาน และความพยายามในการละลายที่มากกว่า

น้ำตาลไอซิง เหมาะสำหรับการทำผลิตภัณฑ์เบเกอรี่ประเภท เค้ก ครีมตกแต่งหน้าเค้ก โดนัท และตุ๊กตาไอซิง น้ำตาลไอซิ่งสามารถทำเองได้ที่บ้าน หรือหาซื้อได้ทั่วไปจากร้านจำหน่ายวัตถุดิบเบเกอรี่

## ดูเพิ่ม
* น้ำตาล
* น้ำตาลป่น
* น้ำตาลโดนัท
* น้ำตาลเคลือบ

หมวดหมู่:น้ำตาล
หมวดหมู่:วัตถุให้ความหวาน
มาริเนอร์ 9

**มาริเนอร์ 9** () เป็นยานสำรวจอวกาศขององค์การนาซาในโครงการมาริเนอร์ที่ช่วยในภารกิจการสำรวจดาวอังคาร ยานออกเดินทางสู่ดาวอังคารเมื่อวันที่ 30 พฤษภาคม ค.ศ. 1971 ที่ฐานทัพอากาศแหลมคาเนเวอรัล สหรัฐอเมริกา เดินทางถึงดาวอังคารเมื่อวันที่ 14 พฤศจิกายน ปีเดียวกัน นับเป็นยานอวกาศลำแรกที่ไปโคจรรอบดาวเคราะห์ดวงอื่น โดยเอาชนะมาส์ 2 และมาส์ 3 ของโซเวียตไปเพียงเล็กน้อย มาริเนอร์ 9 ใช้เวลาหลายเดือนเพื่อคอยให้พายุฝุ่นบนดาวอังคารสงบลง แล้วจึงส่งภาพอันน่าอัศจรรย์จากดาวอังคารกลับมายังโลกเป็นจำนวนมาก

## ตำแหน่งปัจจุบัน
ปัจจุบันมาริเนอร์ 9 ยังคงอยู่ในวงโคจรของดาวอังคาร และน่าจะอยู่ไปจนถึงอย่างน้อย ค.ศ. 2022 หลังจากนั้นจึงตกเข้าสู่ชั้นบรรยากาศของดาวอังคาร

## แหล่งข้อมูลอื่น

* รายละเอียดภารกิจของมาริเนอร์ 9  by โครงการสำรวจระบบสุริยะขององค์การนาซา
* NSSDC Master Catalog: ยานอวกาศมาริเนอร์ 9 
* NASA-JPL แนะนำยานมาริเนอร์ 9 เบื้องต้น 

หมวดหมู่:ยานอวกาศของนาซา
หมวดหมู่:โครงการมาริเนอร์
หมวดหมู่:ภารกิจสู่ดาวอังคาร
หมวดหมู่:ภารกิจอวกาศในปี พ.ศ. 2514
หมวดหมู่:ดาวเทียมโคจรรอบดาวอังคาร
ตัวจัดการงาน (วินโดวส์)

**วินโดวส์แทสก์แมนิเจอร์** () คือโปรแกรมประยุกต์โปรแกรมหนึ่งที่รวมมากับระบบปฏิบัติการตระกูลไมโครซอฟท์ วินโดวส์เอ็นที เป็นเครื่องมือสำหรับติดตามและให้รายละเอียดเกี่ยวกับประสิทธิภาพการทำงานของคอมพิวเตอร์ในขณะนั้น เช่น โปรแกรมหรือกระบวนการอื่นที่กำลังทำงานอยู่ การใช้งานหน่วยประมวลผลกลาง การจองและการใช้งานหน่วยความจำ การเชื่อมต่อระหว่างเครือข่าย ผู้ใช้ที่ล็อกอิน เป็นต้น แทสก์แมนิเจอร์ยังสามารถใช้กำหนดระดับความสำคัญของโปรแกรมหรือกระบวนการ บังคับให้ยกเลิกการทำงาน สั่งปิดเครื่อง เริ่มเครื่องใหม่ ไฮเบอร์เนต หรือล็อกออฟจากวินโดวส์ได้

วินโดวส์แทสก์แมนิเจอร์เริ่มมีขึ้นตั้งแต่วินโดวส์เอ็นที 4.0 เป็นต้นมา สำหรับในรุ่นเก่ากว่านั้นมีโปรแกรมชื่อ **แทสก์ลิสต์** (Task List) แต่มีคุณลักษณะน้อยกว่านี้มาก นั่นคือ เรียกดูโปรแกรมหรือกระบวนการที่กำลังทำงาน ยกเลิกการทำงาน หรือสร้างกระบวนการใหม่เท่านั้น

## การเรียกใช้
แทสก์แมนิเจอร์สามารถเรียกใช้ได้ด้วยวิธีใดวิธีหนึ่งต่อไปนี้
* เปิดรายการเลือกบริบท (คลิกขวา) บนแถบงาน (taskbar) แล้วเลือก "Task Manager"
* กดปุ่ม 
* ในรุ่นเอ็นที, 2000, วิสตา, 7, 8 และ 8.1 สามารถกดปุ่ม  เพื่อเปิดหน้าต่างวินโดวส์ซิเคียวริตี (Windows Security) แล้วเลือก "Task Manager" ส่วนรุ่นเอกซ์พี การกดปุ่ม  จะสามารถเปิดแทสก์แมนิเจอร์ได้โดยตรง (ยกเว้นกรณีที่ใช้หน้าจอเข้าระบบแบบเดิม ซึ่งจะใช้วิธีแบบรุ่นเอ็นที, 2000)
* เริ่มโปรแกรม Taskmgr.exe จากบรรทัดคำสั่งงาน (command line)

### โหมดแบบย่อ
การดับเบิลคลิกในบริเวณพื้นที่ว่างบริเวณขอบภายในหน้าต่างของแทสก์แมนิเจอร์ จะทำให้ส่วนที่แสดงข้อมูลส่วนเกินถูกซ่อน ซึ่งหน้าต่างแบบย่อก็สามารถปรับขนาดได้เหมือนโหมดปกติ และการดับเบิลคลิกอีกครั้งเพื่อกลับสู่โหมดปกติ ทางไมโครซอฟท์เองเรียกโหมดนี้ว่า Tiny Footprint mode  ซึ่งผู้ใช้ทั่วไปอาจเข้าใจผิดว่าโหมดแบบย่อเกิดจากวินโดวส์ผิดปกติ

### ความแตกต่างในวิสตา
วินโดวส์แทสก์แมนิเจอร์ได้รับการปรับปรุงใหม่ในวินโดวส์วิสตาโดยเพิ่มคุณลักษณะลงไปดังนี้
* แท็บ Services สำหรับเรียกดู แก้ไข หรือหยุดบริการ (service) ต่าง ๆ ที่ทำงานอยู่ในปัจจุบัน
* การเพิ่มคอลัมน์ Description สำหรับอธิบายชื่อและเส้นทางเต็มของโปรแกรมหรือกระบวนการ และสถานะของ DEP
* การคลิกขวาที่กระบวนการใด ๆ สามารถเลือก Properties เพื่อแสดงคุณสมบัติต่าง ๆ ของโปรแกรมหรือกระบวนการนั้นได้
* แทสก์แมนิเจอร์ถูกโจมตีจากระยะไกลหรือไวรัสได้ยากขึ้น เช่น การสั่งล็อกออฟเครื่องคนอื่นหรือการส่งข้อความรบกวน เนื่องจากการกระทำเช่นนั้นจะต้องมีสิทธิแบบผู้ดูแลระบบจึงจะทำได้ ซึ่งผู้ใช้ต้องไปที่แท็บ Processes แล้วคลิก "Show processes from other users" เพื่อยืนยันสิทธิความเป็นผู้ดูแลระบบและปลดล็อกการร้องขอเหล่านี้ ซึ่งหากผู้ใช้ไม่ได้เป็นผู้ดูแลระบบ จะต้องป้อนชื่อและรหัสผ่านที่ถูกต้องก่อนใช้งาน
* การคลิกขวาที่กระบวนการใด ๆ สามารถเลือก dump ในกรณีที่โปรแกรมหรือกระบวนการหยุดการทำงานและไม่ตอบสนอง เพื่อเก็บรวบรวมข้อมูลในหน่วยความจำเพื่อนำไปวิเคราะห์ด้วย debugger

## ประเด็นความปลอดภัย
แทสก์แมนิเจอร์เป็นเป้าหมายหนึ่งของการโจมตีจากไวรัสคอมพิวเตอร์หรือมัลแวร์ โดยเฉพาะมัลแวร์ที่สามารถปิดโปรแกรมนี้ทันทีเมื่อเรียกใช้ ทำให้สามารถซ่อนตัวจากผู้ใช้ได้ เช่น Zotob หรือ Spybot เป็นต้น และเนื่องจากเครื่องมือกรุปพอลิซี (Group Policy) สามารถเปิดปิดการใช้งานของแทสก์แมนิเจอร์ได้ มัลแวร์จำนวนหนึ่งจึงใช้ช่องทางนี้เข้าไปแก้ไขการตั้งค่าของรีจิสตรีเพื่อปิดแทสก์แมนิเจอร์ นอกจากนั้นมัลแวร์ Rootkit สามารถป้องกันตนเองจากการแสดงรายชื่อในแทสก์แมนิเจอร์ เพื่อไม่ให้ผู้ใช้ตรวจพบและยกเลิกการทำงานของมัน

## อ้างอิง

หมวดหมู่:ไมโครซอฟท์ วินโดวส์
เรนโบว์

**เรนโบว์** () อาจหมายถึง
* เรนโบว์ (วงดนตรี)
* เรนโบว์ (วงดนตรีไทย)
* เรนโบว์ (วงดนตรีอังกฤษ)
* เรนโบว์ (วงดนตรีเกาหลี)
* เรนโบว์ (อัลบั้มมารายห์ แครี)
* เรนโบว์ (เทคนิคฟุตบอล)

; ความหมายในภาษาอังกฤษ
* รุ้งกินน้ำ
เรนโบว์ (เทคนิคฟุตบอล)

**เรนโบว์** () เป็นเทคนิคการเล่นฟุตบอลแบบหนึ่งหรือเป็นทริคๆหนึ่ง สำหรับนักเตะทั่วไปมักกล่าวกันว่าท่านี้เป็นท่าที่ยาก และในความเป็นจริงท่านี้ก็ไม่เป็นที่นิยมใช้กันมากแม้กระทั่งนักเตะอาชีพ อาจเป็นเพราะทริคนี้เป็นทริกที่เมื่อทำได้สมบูรณ์แบบจะเป็นทริคที่ถือว่าสวยงามและเหนือชั้น แต่โอกาสผิดพลาดก็มีสูง ท่านี้เป็นที่นิยมในการเล่นในการแข่ง ฟุตบอลถนน () หรือเป็นกราวนด์ทริคหนึ่งในการเล่น ฟุตบอลฟรีสไตล์ ()

ทริคนี้ทำได้โดยการใช้เท้าทั้ง 2 ข้าง บังคับบอลให้ขึ้นมาจากพื้นแล้วใช้ส้นเท้าข้างใดข้างหนึ่งกระดกบอลข้ามศีรษะตนเองและคู่แข่งที่อยู่ข้างหน้า คู่แข่งและผู้เล่นทริกนี้จะแหงนมองลูกบอลโค้งข้ามศีรษะไปเหมือนกับแหงนมองรุ้งกินน้ำ จึงเรียกท่านี้ว่าเรนโบว์
ซึ่งคนทั่วไปมักสับสนกับ ราโบน่า (Rabona(ลูกไขว้เตะ))และมักเรียกว่า Rainbow Kick (โดยเฉพาะใน youtube) ซึ่งจริงๆแล้วเป็นอีกท่าหนึ่ง(เป็นท่าเตะ(ไม่ใช่ท่ายกบอล)คล้ายท่า Scorpion แต่ใช้ขาข้างเดียว)

## ลูกเตะเรนโบว์
ลูกเตะเรนโบว์(Rainbow Kick)เป็นการยิงประตู หรือส่งบอล โดยใช้เทคนิคเรนโบว์ อาจทำได้ทั้งในขณะครองบอลหรือ ทำในขณะบอลลอยเข้าหาตัว ถ้าทำขณะครองบอลลักษณะจะคล้ายกับการทำเรนโบว์ปกติแต่จังหวะสุดท้ายต้องบังคับส้นเท้าให้กระทบบอลแรงกว่าปกติ หรืออาจทำได้โดย ยกบอลให้สูงกว่าเดิมแล้วจังหวะสุดท้ายลอยตัวขนานกับพื้น(คล้ายท่าScorpion)แล้วใช้ส้นเท้ากระแทกบอลไปยังเป้าหมาย

## เรนโบว์ไซด์คิก
เรนโบว์ขึ้นมาด้วยข้างเท้าด้านนอก(ไม่ใช้ส้นเท้า)หมุนกลับตัวขณะลอยตัวเอียงตัวขนานกับพื้นแล้ววอลเล่ย์

## มินิเรนโบว์
เป็นการใช้ท่าเรนโบว์แต่บอลจะไม่ลอยสูงจนข้ามหัวแต่จะสูงประมาณเอว

## เรนโบว์โดยขาข้างเดียว
ทำ Heel pop แล้วใช้ส้นเท้าข้างเดิมสะกิดบอลข้ามศีรษะ

## อ้างอิง
* [วิธีทำเทคนิคเรนโบว์](http://www.wikihow.com/Do-a-Rainbow-Trick-in-Football-(Soccer)) 

## แหล่งข้อมูลอื่น
* How to Play Soccer : Rainbow Move in Soccer 
* ท่า Heel pop+Knee AKKA 
* ลูกเตะเรนโบว์ไซด์คิก ใน Fifa Street III
* Rainbow kick

หมวดหมู่:เทคนิคการเล่นฟุตบอล
ลัสเตียน (รามเกียรติ์)

**ท้าวลัสเตียน** ในรามเกียรติ์ หรือ **วิศรวา** () ในรามายณะ เป็นอสูรบุตรของท้าวจตุรพักตร์ผู้ครองเมืองลงกาองค์แรก กับนางมลิกา (รามายณะ คือ นางมานินี (Manini) หรืออีกนามคือ นางวริวภู (Havirbhu)) ท้าวลัสเตียนเป็นกษัตริย์ครองเมืองลงกาองค์ที่สอง ในรามเกียรติ์ มีมเหสีห้าพระองค์และมีโอรสและธิดาทั้งหมดสิบเอ็ดองค์

ส่วนมหากาพย์รามายณะระบุว่าปุลัสตยะเป็นหนึ่งในฤๅษีเจ็ดตนพระพรหมสร้างขึ้นด้วยความคิด และเป็นบิดาของฤๅษีวิศรวา บิดาของราวณะ

## ลักษณะและสี
ท้าวลัสเตียน หรือ ลัสเตียนพรหม มีกายและหน้าสีขาว ปากแสยะ ตาโพลง สวมมงกุฎน้ำเต้าเฟืองยอดสะบัด บางตำราว่ามงกุฎยอดชัย มี 1 พักตร์ 4 กร 

## มเหสีและโอรสธิดา
ท้าวลัสเตียน มีมเหสี 5 องค์ 
# ศรีสุนันทา มีโอรสชื่อกุเปรัน
# นางจิตรมาลี มีโอรสชื่อทัพนาสูร
# นางสุวรรณมาลัย มีโอรสชื่ออัศธาดา
# นางวรประไภ มีโอรสชื่อมารัน
# นางรัชฎา มีโอรสชื่อทศกัณฐ์ กุมภกรรณ พิเภก ขร ทูษณ์ ตรีเศียร และองค์สุดท้องเป็นธิดาชื่อสำมนักขา

## อ้างอิง

* เศรษฐมันคร์  กาญจนกุล,  *ตัวละครในรามเกียรติ์  หมวด  พรหมพงศ์และอสูรพงศ์*,  กรุงเทพฯ:    เศรษฐศิลป์, 2549) ,  หน้า 22.

หมวดหมู่:ตัวละครในรามเกียรติ์
หมวดหมู่:ตัวละครที่เป็นยักษ์
หมวดหมู่:ตัวละครที่เป็นพระมหากษัตริย์
เซลีนซูร์เลแปลน

***เซลีนซูร์เลแปลน*** () คือผลงานวีดิทัศน์ของเซลีน ดิออน ลำดับที่ 9 ออกจำหน่ายในรูปแบบดีวีดี เมื่อวันที่ 11 พฤศจิกายน พ.ศ. 2551 ในรัฐเกแบ็ก

ดีวีดีนี้บรรจุวิดีโอการแสดงคอนเสิร์ตของเซลีน เพื่อเฉลิมฉลองการสถาปนาเกแบ็กครบรอบ 400 ปี โดยมีผู้เข้าชมกว่า 250,000 คน คอนเสิร์ตนี้จัดขึ้น ณ แปลนออฟอับราฮัม () ในนครเกแบ็ก ประเทศแคนาดา เมื่อวันที่ 22 สิงหาคม พ.ศ. 2551 โดยมีแขกรับเชิญพิเศษ เช่น การู, มาร์ก ดูว์เพร, Ginette Reno, เอริก ลาปวงต์ และสมาชิกครอบครัวดิออน ได้แก่ Mes Aïeux, Zachary Richard, Dan Bigras, Nanette Workman, Jean-Pierre Ferland และ  Claude Dubois ร่วมแสดงด้วย คอนเสิร์ตครั้งนี้แสดงเพลงกว่า 30 เพลง และออกอากาศทางเบลล์ทีวี โดยมีผู้ชมทางโทรทัศน์กว่าอีก 200,000 คน ต่อมา ในวันที่ 21 กันยายน พ.ศ. 2551 ได้มีการนำ *เซลีนซูร์เลแปลน* ฉบับย่อออกอากาศทางช่องทีวีเอ จนกลายเป็นรายการออกอากาศที่มีคนดูมากที่สุดในเกแบ็ก ด้วยผู้ชมกว่า 1,706,000 คน

## รายชื่อเพลง
# Dans un autre monde
# Destin
# On ne change pas
# Sous le vent
# Seul
# Si pour te plaire
# Tout près du bonheur
# Show
# Lady Marmelade
# J'irai où tu iras
# Tue-moi
# Ô Fortuna 
# Les trois petits cochons
# Ton père est un croche
# Le déni de l'évidence
# Dégénérations / Le reel du fossé
# Medley de la Famille Dion
#* Jos Montferrand
#* La bastringue
#* Jack Monoloy
#* Le reel facile
#* Dans nos vieilles maisons
#* Le bal chez Jos Brûlé
#* À la claire fontaine
# La ballade de Jean Batailleur
# La promesse cassée
# L'arbre est dans ses feuilles
# L'amour existe encore
# Toucher
# Mon ange
# La chasse-galerie
# Si Dieu existe
# Femme de rêve
# Et s'il n'en restait qu'une (je serais celle-là)
# S'il suffisait d'aimer
# Pour que tu m'aimes encore
# Une chance qu'on s'a
# Un peu plus haut, un peu plus loin

## อ้างอิง

หมวดหมู่:เซลีน ดิออน
ซามูไรวอริเออร์

**Samurai Warriors** (戦国無双 Sengoku Musou) เป็นวิดีโอเกมส์แนวแอ็กชันที่สร้างและพัฒนาโดย Koei

Samurai Warriors มีตัวละครส่วนใหญ่มาจากซามูไรและนินจาที่มีชื่อเสียงของญี่ปุ่น ซึ่ง Samurai Warriors เป็นเกมส์ที่มีต้นแบบมาจาก Dynasty Warriors ที่พัฒนาโดย Koei เช่นกัน

## รายชื่อภาคต่างๆ
### ภาคปกติ
* *[[Samurai Warriors (video game)|Samurai Warriors]]*
* *[[Samurai Warriors: Xtreme Legends]]*
* *[[Samurai Warriors: State of War]]*
* *[[Samurai Warriors 2]]*
* *[[Samurai Warriors 2: Empires]]*
* *[[Samurai Warriors 2: Xtreme Legends]]*
* *[[Samurai Warriors 3]]*
* *[[Samurai Warriors: Katana]]*
* *[[Samurai Warriors: Chronicles]]*
* *[[Samurai Warriors 4]]*
* *[[Samurai Warriors: Spirit of Sanada]]*
* *[[Samurai Warriors 4-II]]*
* *[[Samurai Warriors 4 DX]]*
* *[[Samurai Warriors 4: Empire]]*
* *[[Samurai Warriors 5]]*

### เกมที่คล้ายกันโดย Koei
* *[[Samurai Warriors: Thunder]] (雷鳴無双 Raimei Musou)*

## ตัวละคร
[right|300px|thumb|[โอดะ โนบุนากะ|Nobunaga Oda (กลาง), Nō (ซ้าย) และ Katsuie Shibata (ด้านหลัง)]]

* Yukimura Sanada
* Keiji Maeda
* Nobunaga Oda
* Mitsuhide Akechi
* Goemon Ishikawa
* Kenshin Uesugi
* Oichi
* Okuni
* Magoichi Saika
* Shingen Takeda
* Masamune Date
* Nō (Nouhime)
* Hanzō Hattori
* Ranmaru Mori
* Hideyoshi Toyotomi
* Yoshimoto Imagawa
* Tadakatsu Honda
* Ina (Inahime)
* Ieyasu Tokugawa
* Ishida Mitsunari
* Nagamasa Azai
* Sakon Shima
* Yoshihiro Shimazu
* Tachibana Ginchiyo
* Kanetsugu Naoe
* Nene
* Kotaro Fūma
* Musashi Miyamoto
* Katsuie Shibata
* Kojirō Sasaki
* Toshiie Maeda
* Motochika Chōsokabe
* Gracia (Gracia Akechi Hosokawa)
* Kiyomasa Katō
* Kai (Kaihime)
* Kanbei Kuroda
* Ujiyasu Hōjō
* Muneshige Tachibana
* Hanbei Takenaka
* Motonari Mōri
* Masanori Fukushima
* Aya Gozen

## ดูเพิ่ม
**[[วอริเออร์โอโรจิ]]*
**[[ไดนาสตีวอริเออร์]]*

## แหล่งข้อมูลอื่น
*The Official Site of Koei 

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2547
หมวดหมู่:เกมสำหรับเพลย์สเตชัน 2
หมวดหมู่:เกมสำหรับเพลย์สเตชันแบบพกพา
หมวดหมู่:ซามูไรวอริเออร์
หมวดหมู่:เกมสำหรับเอกซ์บอกซ์
หมวดหมู่:เกมจากค่ายโคอิ
หมวดหมู่:วิดีโอเกมเกี่ยวกับซามูไร
หมวดหมู่:การพรรณนาทางวัฒนธรรมของฮัตโตริ ฮันโซ
หมวดหมู่:การพรรณนาทางวัฒนธรรมของโอดะ โนบูนางะ
พอลิสไตรีน

**พอลิสไตรีน** () เป็นพลาสติกที่ผลิตขึ้นมาจากสไตรีนมอนอเมอร์ ซึ่งเป็นสารไฮโดรคาร์บอนที่ได้จากปิโตรเลียม ถูกผลิตออกขายครั้งแรกในช่วงปี 1930 - 1939 ช่วงแรกสไตรีนที่ผลิตขึ้นมาถูกนำไปใช้ในสงครามโลก ครั้งที่ 2 เป็นหลัก หลังจากสงครามจบลงจึงเปลี่ยนมาผลิตเป็นพลาสติกพอลิสไตรีนออกขายแทน ในการผลิตพอลิสไตรีนยังมีวัตถุดิบอื่น ๆ ที่ใช้ร่วมด้วย ได้แก่ เบนซีน เอทิลีน และบิวทาไดอีน

พอลิสไตรีนเป็นพลาสติกชนิดเทอร์โมพลาสติก คือหลอมเป็นของเหลวได้ โดยที่อุณหภูมิห้องจะอยู่ในสถานะของแข็ง แต่จะหลอมละลายเมื่อทำให้ร้อนและแข็งตัวเมื่อเย็นลง พอลิสไตรีนแข็งที่บริสุทธิ์จะไม่มีสี ใส แต่สามารถทำเป็นสีต่าง ๆ ได้ และยืดหยุ่นได้จำกัด

พอลิสไตรีนที่ใช้กันอยู่ทั่วไปส่วนใหญ่เป็นชนิดที่เรียกว่า expanded polystyrene (EPS) เป็นชนิดที่ได้จากการผสมพอลิสไตรีนร้อยละ 90-95 กับสารทำให้ขยายตัว (ที่ใช้กันมากคือเพนเทนหรือคาร์บอนไดออกไซด์ เมื่อก่อนใช้ ซีเอฟซี ซึ่งเป็นสารทำลายชั้นโอโซน) ร้อยละ 5-10 พลาสติกที่เป็นของแข็งถูกทำให้เป็นโฟมโดยการใช้ความร้อน (มักเป็นไอน้ำ) พอลิสไตรีนอีกชนิดหนึ่งคือ Extruded polystyrene (XPS) มีชื่อทางการค้าที่แพร่หลายคือ Styrofoam เป็นชนิดที่มีการเติมอากาศไว้ในช่องว่างตามเนื้อโฟมทำให้มีค่าการนำความร้อนต่ำ ใช้ในงานก่อสร้าง และใช้เป็นฉนวนกันความร้อนในอาคาร และยังมีชนิดที่เป็นแผ่นเรียกว่า Polystyrene Paper Foam (PSP) ใช้เป็นภาชนะบรรจุอาหาร เช่นกล่องหรือถาดใส่อาหาร

กระบวนการผลิตพอลิสไตรีนปลดปล่อยสารพิษอะไรบ้าง สารพิษที่ปลดปล่อยออกมาในระหว่างการผลิตพอลิสไตรีน ได้แก่
# **เบนซีน (เป็นสารก่อมะเร็ง)**
# **สไตรีนมอนอเมอร์ (เป็นสารที่สงสัยว่าก่อให้เกิดมะเร็ง)**
# **1, 3-บิวทาไดอีน (เป็นสารที่สงสัยว่าก่อให้เกิดมะเร็ง)**
# **คาร์บอนเตตระคลอไรด์ ทำให้เกิดมะเร็งในสัตว์ทดลองและสงสัยว่าก่อให้เกิดมะเร็งในคน)**
# **โครเมี่ยม (6) ออกไซด์ ก่อให้เกิดมะเร็งและการกลายพันธุ์ในสัตว์ทดลอง**

มีรายงานการตรวจพบว่าคนงานที่ทำงานในโรงงานสไตรีนและพอลิสไตรีนมีความผิดปกติเกิดขึ้นกับการทำงานของปอด ทำลายโครโมโซม และเป็นมะเร็งเพิ่มมากขึ้น

## การผลิต

ไฟล์:Polystyrene formation.PNG

## วัสดุที่ทำจากพอลิสไตรีน
* แก้วโฟมที่ใช้แล้วทิ้ง ที่ค้นพลาสติก จานหรือถาดพลาสติกใส่อาหาร
* โฟมที่ใช้เป็นบรรจุภัณฑ์ต่าง ๆ เช่นบรรจุภัณฑ์กันกระแทกสำหรับใส่ขวดไวน์ ผลไม้ และคอมพิวเตอร์ เป็นต้น
* วัสดุช่วยพยุงให้ลอยน้ำ
* แผ่นฉนวนกันความร้อนในอาคาร
* อื่น ๆ เช่น ไม้บรรทัด ไม้แขวนเสื้อ ม้วนวิดีโอ ตลับเทป เป็นต้น

## ข้อควรระวัง
# การใช้ภาชนะโฟมพลาสติก EPS ใส่อาหารที่ร้อน เช่นกาแฟเย็น การค้นกาแฟร้อน ๆ ด้วยคนที่ทำจากพลาสติก EPS หรือการที่โฟมสัมผัสกับกรดเช่น้ำมะนาว หรืออาหารที่มีวิตามิน เอแล้วนำไปเข้าไมโครเวฟ ก็สามารถทำให้สไตรีนมอนอเมอร์ในโฟมพลาสติกละลายออกมาผสมในอาหารได้
# การเผาโฟมพลาสติกพอลิสไตรีนทำให้เกิดก๊าซพิษสไตรีนออกไซด์ ซึ่งเป็นสาเหตุของของมะเร็ง
# การรีไซเคิลโฟมพอลิสไตรีนมีปัญหาในเรื่องไม่คุ้มทุนเป็นสำคัญ เนื่องจากคุณภาพของพลาสติกที่รีไซเคิลได้จะต่ำลงกว่าก่อนผ่านการรีไซเคิล ดังนั้นพลาสติกที่รีไซเคิลได้จึงไม่สามารถนำกลับมาผลิตเป็นผลิตภัณฑ์เดิมได้ ต้องทำเป็นผลิตภัณฑ์ที่ด้อยคุณภาพลงไป เช่นโฟมบรรจุอาหารไม่สามารถรีไซเคิลกลับมาใส่อาหารได้อีก ต้องนำไปทำเป็นโฟมกันกระแทก ฉนวนฝาผนัง ถาดในโรงอาหาร เป็นต้น ซึ่งการทำเช่นนี้ต้องใช้เพิ่มวัตถุดิบหรือต้นทุนด้านต่าง ๆ เข้าไปอีก 

หมวดหมู่:เคมี
หมวดหมู่:พอลิเมอร์
กล้องโทรทรรศน์วิลเลียม เฮอร์เชล

**กล้องโทรทรรศน์วิลเลียม เฮอร์เชล** (, ; WHT) เริ่มมีความคิดก่อสร้างขึ้นในช่วงปลายคริสต์ทศวรรษ 1960 เมื่อเริ่มมีการออกแบบหอดูดาวอังโกล-ออสเตรเลียน สมาคมดาราศาสตร์อังกฤษเห็นว่ามีความจำเป็นที่ต้องมีกล้องโทรทรรศน์สำหรับการเปรียบเทียบกำลังในเขตซีกโลกเหนือ การวางแผนก่อสร้างเริ่มในปี 1974 แต่เมื่อถึงปี 1979 โครงการก็เกือบถูกยกเลิกไปเนื่องจากงบประมาณที่บานปลายไปมาก มีการออกแบบใหม่เพื่อลดค่าใช้จ่ายลง และกลุ่มนักดาราศาสตร์ชาวดัตช์ได้เข้ามามีส่วนร่วมในโครงการด้วย 20% ทำให้โครงการสามารถเดินหน้าต่อได้ในปี 1981 ปีนั้นเป็นปีเฉลิมฉลองครบรอบ 200 ปี การค้นพบดาวยูเรนัสของวิลเลียม เฮอร์เชล กล้องโทรทรรศน์นี้จึงได้ชื่อว่า "วิลเลียม เฮอร์เชล" เพื่อเป็นเกียรติ กล้องนี้เป็นสมาชิกหนึ่งในบรรดากลุ่มกล้องโทรทรรศน์ไอแซก นิวตัน ด้วย

การก่อสร้างกล้องโทรทรรศน์นี้เริ่มในปี ค.ศ. 1983 กล้องถูกส่งไปลาปัลมาในปี 1985 และเปิดรับแสงแรกเมื่อปี 1987 ติดตั้งฐานตั้งระบบขอบฟ้า และมีการปรับตั้งกระจกอยู่เสมอเพื่อให้ค่าความละเอียดสูงสุดตามทฤษฎีไม่เกิน 0.2 พิลิปดา

กล้องโทรทรรศน์วิลเลียม เฮอร์เชล ต้องรองรับงานวิจัยค่อนข้างมาก โดยปกติคำร้องขอใช้กล้องจะได้รับตอบเพียงหนึ่งในสามเท่านั้น การค้นพบที่สำคัญผ่านกล้องโทรทรรศน์วิลเลียม เฮอร์เชล เช่น การพบฟองอากาศร้อนของแก๊สที่กำลังขยายตัวบริเวณศูนย์กลางของดาราจักรของเรา เป็นหลักฐานแสดงถึงการมีอยู่ของหลุมดำมวลยวดยิ่ง นอกจากนี้ยังมีการค้นพบแสงวาบรังสีแกมมาเป็นครั้งแรก และล่าสุดคือการค้นพบดาว Wolf-Rayet ที่มีลมดาวฤกษ์ความเร็วสูงที่สุดเท่าที่เคยพบ

## แหล่งข้อมูลอื่น
* เว็บไซต์ทางการของกล้องโทรทรรศน์วิลเลียม เฮอร์เชล

หมวดหมู่:กล้องโทรทรรศน์เชิงแสง
หมวดหมู่:หอดูดาวในแคว้นกานาเรียส
บัตเตอร์ฟลาย (วงดนตรี)

**บัตเตอร์ฟลาย** (Butterfly) เป็นกลุ่มคนดนตรีที่มีบทบาทอย่างสูงในการปรับเปลี่ยนและขับเคลื่อนวงการเพลงไทยสากลเข้าสู่ทิศทางที่มีความทันสมัยทั้งรูปแบบและเนื้อหา ถือได้ว่าเป็นหนึ่งในรูปแบบที่เป็นพื้นฐานสำคัญของวงการเพลงไทยในยุคที่รุ่งเรืองที่สุด ก่อตั้งเมื่อปี พ.ศ. 2521 โดย จิรพรรณ อังศวานนท์, สุรสีห์ อิทธิกุล, ดนู ฮันตระกูล และ กฤษณ์ โชคทิพย์พัฒนา รวมกันจัดตั้งบริษัท บัตเตอร์ฟลาย ซาวน์แอนด์ฟิล์ม เซอร์วิส จำกัด เพื่อผลิตงานเพลงประกอบภาพยนตร์ เพลงประกอบโฆษณา เพลงประกอบละครเวที และงานอัลบั้มเพลง ผู้มีบทบาทในกลุ่มบัตเตอร์ฟลายในเวลาถัดมา ได้แก่ บรูซ แกสตัน, อัสนี โชติกุล, อุกฤษฏ์ พลางกูร, กรเณศร์ วสีนนท์, เขตต์อรัญ เลิศพิพัฒน์, อนุวัฒน์ สืบสุวรรณ, สินนภา สารสาส, ศักดิ์สิทธิ์ เชื้อกลาง

## การแตกแขนงหรือกลุ่มย่อย
* โรงเรียนศศิลิยะ
* วงไหมไทย
* วงคีตกวี
* วงกัมปะนี
* วงเอกรงค์
* วงตาวัน

## สมาชิก

## อัลบั้มที่มีสมาชิกร่วมทำงาน
### ในปี พ.ศ. 2523

### ในปี พ.ศ. 2524

### ในปี พ.ศ. 2525

### ในปี พ.ศ. 2526

### ในปี พ.ศ. 2527

### ในปี พ.ศ. 2528

### ในปี พ.ศ. 2529

### ในปี พ.ศ. 2530

### ในปี พ.ศ. 2531

### ในปี พ.ศ. 2532

### ในปี พ.ศ. 2533

### ในปี พ.ศ. 2534

### ในปี พ.ศ. 2535

### ในปี พ.ศ. 2536

### ในปี พ.ศ. 2537

### ในปี พ.ศ. 2538

### ในปี พ.ศ. 2539

### ในปี พ.ศ. 2540

### ในปี พ.ศ. 2541

### ในปี พ.ศ. 2542

### ในปี พ.ศ. 2543

### ในปี พ.ศ. 2544

### ในปี พ.ศ. 2545

### ในปี พ.ศ. 2546

### ในปี พ.ศ. 2547

### ในปี พ.ศ. 2548

### ในปี พ.ศ. 2549

### ในปี พ.ศ. 2550

### ในปี พ.ศ. 2551

### ในปี พ.ศ. 2557

## อ้างอิง
* About Butterfly Records 
* เพลงของวงบัตเตอร์ฟลาย 

หมวดหมู่:กลุ่มดนตรีสัญชาติไทย
หมวดหมู่:กลุ่มดนตรีไทยในยุค 1970
หมวดหมู่:กลุ่มดนตรีที่ก่อตั้งในปี พ.ศ. 2521
หมวดหมู่:นักประพันธ์ดนตรีประกอบภาพยนตร์
แสงแรก

**แสงแรก** () ในทางจักรวาลวิทยา หมายถึงการปลดปล่อยแสงเป็นครั้งแรกในอดีตหลายพันล้านปีมาแล้ว ณ เวลาที่เกิดบิกแบง

สำหรับในทางดาราศาสตร์ **แสงแรก** ใช้เมื่อกล้องโทรทรรศน์ (โดยเฉพาะกล้องหรือเครื่องมือวัดใหม่) เปิดใช้เพื่อถ่ายภาพวัตถุทางดาราศาสตร์เป็นครั้งแรกหลังจากก่อสร้างเสร็จ ทั้งนี้ไม่ใช่การรับภาพเป็นครั้งแรกซึ่งอาจกระทำในระหว่างการทดสอบเพื่อปรับแต่งค่าต่างๆ ในเวลากลางวัน *ภาพถ่ายแสงแรก* อาจไม่เป็นที่น่าสนใจในทางดาราศาสตร์มากนักเพราะมักเป็นภาพคุณภาพต่ำเนื่องจากกล้องยังไม่ได้รับการปรับแต่งให้ทำงานที่ประสิทธิภาพสูงสุด อย่างไรก็ดี ภาพถ่ายแสงแรกยังคงมีความสำคัญและน่าตื่นเต้นสำหรับผู้ออกแบบและผู้สร้างกล้องโทรทรรศน์ รวมถึงในแวดวงนักดาราศาสตร์ด้วย

## อ้างอิง

หมวดหมู่:กล้องโทรทรรศน์
กันกันวิง

**กันกันวิง** (; ; *Gekkan Gangan Uingu?*) เป็นหนังสือพิมพ์ของญี่ปุ่นแนวโชเน็น โชเน็นแมกกาซีน พิมพ์โดย Square Enix และ Announced 

## มังงะของ Gangan WING
* *[[Alice on Deadlines]]* (Shiro Ihara)
* *[[Brothers (manga)|Brothers]] ([[Yoshiki Naruse]])
* *Ark* ([[Nea Fuyuki]])
* *Dear* ([[Cocoa Fujiwara]])
* *Chokotto Hime* ([[Ayami Kazama]])
* *Enchanter* ([[Izumi Kawachi]])
* *Higurashi no Naku Koro ni*: *Watanagashi-hen* and *Meakashi-hen* ([[Yutori Hōjō]], [[Ryukishi07]])
* *Natsu no Arashi!* ([[Jin Kobayashi]])
* *Ignite* ([[Hiiro Sasa]])
* *Kon Jirushi (Toyotaro Kon)
* *[[NecromanciA]]* (Hamashin)
* *[[Mahoraba]]* (Akira Kojima)
* *[[Sai Drill]]* (Izumi Kawachi)
* *[[Sengoku Strays]] ([[Shingo Nanami]])
* *Seto no Hanayome* ([[Tahiko Kimura]])
* *Stamp Dead* ([[Kanoto Kinatsu]])
* *Shyo Shyo Rika* ([[Takumi Uesugi]])
* *Tales of Eternia* ([[Yoko Koike]]) (completed)
* *Tenshou Yaoyorozu* ([[Kanoto Kinatsu]])
* *Tokyo Innocent* ([[Naru Narumi]])
* *Vampire Savior: Tamashii no Mayoigo* ([[Mayumi Azuma]]) (completed)
* *Warasibe* ([[Satoru Matsuba]])
* *Watashi no Messiah-sama* ([[Suu Mikazuki]])
* *Watashi no Ookami-san'' (Cocoa Fujiwara)

หมวดหมู่:หนังสือพิมพ์ในประเทศญี่ปุ่น
อากรีเจนโต

**อากรีเจนโต** () เคยเป็นเมืองโบราณที่มีอายุเก่าแก่กว่า 2,500 ปี โดยการเข้ามายึดครองของพวกกรีก ชาวกรีกได้สร้างหมู่วิหารเพื่อบูชาเทพเจ้าต่าง ๆไว้มากมาย และที่เด่นสุดคือหุบเขาแห่งวิหาร (Valley of the Temples) ที่มีวิหารถึง 7 แห่ง ในปัจจุบันมีเพียงวิหารคองคอร์ด (Temple of Concord) ที่มีสภาพสมบูรณ์และสวยงามหลงเหลือให้เห็นอยู่ 

พื้นที่โดยรอบเหลือเพียงเศษซากของเมือง สาเหตุหนึ่งคือการเกิดแผ่นดินไหวของภูเขาเอนนา (Enna)

หมวดหมู่:เมืองโบราณในประเทศอิตาลี
หมวดหมู่:แคว้นซิซิลี
แลนเซอร์

**แลนเซอร์** (Lancer) อาจหมายถึง

* ทหารม้าถือทวนหรือหอก ()
* มิตซูบิชิ แลนเซอร์ - รถยนต์รุ่นหนึ่งของมิตซูบิชิ ตั้งแต่ พ.ศ. 2516 ถึงปัจจุบัน
* ดอดจ์ แลนเซอร์ (Dodge Lancer) - รถยนต์รุ่นหนึ่งของดอดจ์ ตั้งแต่ พ.ศ. 2498-2505 และ พ.ศ. 2528-2532
* บี-1 แลนเซอร์ (B-1 Lancer) - เครื่องบินเจ็ตทิ้งระเบิดยุทธศาสตร์ 
* แลนเซอร์ ตัวละครการ์ตูนมหาสงครามจอกศักดิ์สิทธิ์ (เฟท/สเตย์ ไนท์)
* กองพันพลหอก (อังกฤษ: Lancer Battalion) - หน่วยงานทางทหารในการ์ตูนชุดสตาร์ วอร์ส
* แลนเซอร์ (รัฐซัสแคตเชวัน) เมืองในรัฐซัสแคตเชวัน ประเทศแคนาดา
* ยี่ห้อปากกา
* แลนเซอร์ (ยูกิโอ) กลุ่มตัวละครในการ์ตูนยูกิโอ ARC-V
Babel

**บาเบล** (Babel) หรือ **แบเบิล** อาจหมายถึง

* หอคอยบาเบล (Tower of Babel)
* อาชญากรรม / ความหวัง / การสูญเสีย ภาพยนตร์
* บาเบลฟิช เว็บไซต์แปลภาษาของยาฮู เดิมคือ babel.altavista.com
* ไรอัน บาเบล กองหน้าของสโมสรฟุตบอลลิเวอร์พูล
แมงมุมเพื่อนรัก (ภาพยนตร์)

**แมงมุมเพื่อนรัก** () เป็นภาพยนตร์แอนิเมชั่นแฟนตาซีตลกผสมคนแสดงสัญชาติอเมริกันปี 2006 ที่สร้างจากนวนิยายปี 1952 ของ อี.บี. ไวท์ กำกับโดย แกรี่ วินิค และเขียนบทโดย ซูซานนาห์ แกรนท์ และ คาเรย์ เคิร์กแพทริก นับเป็นการดัดแปลงและสร้างใหม่เป็นภาพยนตร์เรื่องที่สองจากหนังสือของ อี.บี. ไวท์ นับตั้งแต่ภาพยนตร์แอนิเมชั่นปี 1973 ที่ผลิตโดย แฮนนา-บาร์เบรา โปรดักชันส์ ภาพยนตร์เรื่องนี้มีนักแสดงนำได้แก่ ดาโกตา แฟนนิง, เควิน แอนเดอร์สัน และโบ บริดเจส และให้เสียงพากย์โดย โดมินิก สก็อตต์ เคย์, จูเลีย โรเบิร์ตส์, สตีฟ บัสเซมี, จอห์น คลีส, โอปราห์ วินฟรี, โทมัส เฮเดน เชิร์ช, อองเดร เบนจามิน, เซดริก ดิ เอนเตอร์เทนเนอร์, แคธี่ เบตส์, รีบา แมคเอนไทร์, โรเบิร์ต เรดฟอร์ด และแซม เชพาร์ด ในบทผู้บรรยาย แดนนี่ เอลฟ์แมน เป็นผู้ประพันธ์ดนตรีประกอบภาพยนตร์

## ตัวละครหลัก
{| class="wikitable" border="1"
|-
! ตัวละคร
! นักแสดง
! พากย์ไทย
|-
| ชาร์ล็อตต์
| จูเลีย โรเบิตส์
| แอน ทองประสม
|-
| วิลเบอร์
| โดมินิก สก็อต เคย์
| อัญญาฤทธิ์ พิทักษ์ติกุล
|-
| เฟิร์น
| ดาโกตา แฟนนิง
| โฟกัส จีระกุล
|-
| เทมเพอตัน
| สตีฟ บูเซมี
| กรรชัย กำเนิดพลอย
หมวดหมู่:ภาพยนตร์แอนิเมชัน
หมวดหมู่:ภาพยนตร์ที่ออกฉายในปี พ.ศ. 2549
หมวดหมู่:ภาพยนตร์ที่มีฉากในรัฐเมน
หมวดหมู่:ภาพยนตร์ที่ถ่ายทำในเมลเบิร์น
สนามหลวงมิวสิก

**สนามหลวงมิวสิก** () เป็นค่ายเพลงในเครือ จีเอ็มเอ็ม แกรมมี่ ก่อตั้งขึ้นเมื่อปี พ.ศ. 2548 โดยไพบูลย์ ดำรงชัยธรรม ประธานกรรมการ เป็นผู้ตั้งชื่อค่าย โดยให้เหตุผลว่า เมื่อพูดถึงกรุงเทพมหานครสิ่งแรกที่คนนึกถึงคือ ท้องสนามหลวง ซึ่งเป็นที่ ๆ ผู้คนมักจะไปพักผ่อนและทำกิจกรรมต่าง ๆ กับเพื่อนสนิทหรือครอบครัว

เดิมนั้น สนามหลวงมิวสิกอยู่ภายใต้การบริหารของ คุณฟ้าใหม่ ดำรงชัยธรรม ผู้อำนวยการ และคุณ นรมน ชูชีพชัย ผู้จัดการค่าย โดยรวมผลิตผลงานในแนวเพลงป็อปที่ผสมผสานกับแนวเพลงอื่น ๆ ด้วย เช่น ฟังก์, ร็อคแอนด์โรล, บอสซาโนวา, ดนตรีโซล, ดนตรีอิเล็กทรอนิกส์, แจ๊ส, อะแคปเปลลา เป็นต้น

เมื่อเดือนกันยายน พ.ศ. 2557 จีเอ็มเอ็ม แกรมมี่ ได้ปรับโครงสร้างบริษัท ส่งผลให้ค่ายเพลงสนามหลวงปิดตัวลง โดยนักร้อง ทีมงาน และพนักงานในสังกัด ได้ถูกกระจายไปอยู่กับค่ายอื่น ๆ ในเครือแกรมมี่

แต่จากนั้นไม่นานค่ายสนามหลวงมิวสิกได้กลับมาเปิดอีกครั้ง โดยบริหารโดย เปิ้ล - จิราภรณ์ สุมณศิริ พร้อมการทำงานแนวทางใหม่ โดยพัฒนาขึ้นเป็น "ชุมชน" (Community) ผ่านการดำเนินงานในรูปแบบพาร์ทเนอร์ระหว่างศิลปินและต้นสังกัด โดยศิลปินเป็นผู้ผลิตผลงาน และสนามหลวงมิวสิกทำหน้าที่บริหารจัดการสื่อประชาสัมพันธ์ เพื่อส่งผลงานเพลงไปถึงคนฟังให้ได้มากที่สุด และเพื่อหารายได้ให้ศิลปินมีเงินทุนสำหรับผลิตงานเพลงที่มีคุณภาพต่อไป โดยมีศิลปินในสังกัด เช่น อพาร์ตเมนต์คุณป้า, Tabasco, พิจิกา, โลโมโซนิก เป็นต้น

ต่อมาตั้งแต่วันที่ 1 กันยายน พ.ศ. 2566 ค่ายเพลงสนามหลวงมิวสิกได้ถูกโอนไปขึ้นกับบริษัท จีเอ็มเอ็ม มิวสิค จำกัด (มหาชน) ตามการปรับโครงสร้างธุรกิจเพลงของจีเอ็มเอ็ม แกรมมี่

## ศิลปินในสังกัด

### ปัจจุบัน
*อพาร์ตเมนต์คุณป้า
*พิจิกา
*Tabasco
*คณะมโหรีดนตรีสกา
*The Superglasses Ska Ensemble
*ภูมิจิต
*แดเนียล ดิษยะศริน
*ซูเปอร์ซับ
*The Pisatband
*Young Man And The Sea
*Pretty Punks
*Last Fight For Finish
*YERM
*TUAN
*P.O.N.R
*C/O GO!
*West Of East
*The Passion Of Anna
*Coconut Sunday

### อดีต
* ไทยเทเนี่ยม (Thaitanium)
* เซลล์ส (Cells)
* ดีเซมเบอร์ (Dezember)
* พีทูวอร์ชิป (P2Warship)
* สไนเปอร์ (Sniper)
* บลูเบิร์ด (Blue Bird)
* สลีปเปอร์ วัน (Sleeper 1)
* มอร์นิ่ง เซิร์ฟเฟอร์ส (Morningsurfers)
* มูน (Moon)
* พอร์ทเทรท (Portrait)
* เต็น ธีรภัคร มณีโชติ (Ten-Theerapak Maneechot)
* เก็ทสึโนวา (Getsunova)
* เดอะบอตทอมบลูส์ (The Bottom Blues)
** ไชยอมร แก้ววิบูลย์พันธุ์ (Ammy The Bottom Blues)
* เอิ้น พิยะดา
* พดด้วง ณพชร ว่องชาญกิจ  (Girlfriend)
* กู๊ด มอร์นิ่ง
* Soulda
* Mrs.Slave
* นัท ชาติชาย มานิตยกุล
* หนึ่ง ณรงค์วิทย์
* ซิลลี่ ฟูลส์
* ชนกันต์ รัตนอุดม
* ลุลา
* ซีซันไฟฟ์
* เจ็ตเซ็ตเตอร์
* เครสเซนโด้
*โลโมโซนิก (Lomosonic)
* เก้า จิรายุ ละอองมณี
* พอส
* Clockwork Motionless

## อ้างอิง

## แหล่งข้อมูลอื่น
* เว็บไซต์สนามหลวงมิวสิก 
* Facebook สนามหลวงมิวสิก

หมวดหมู่:ค่ายเพลงไทย
หมวดหมู่:ค่ายเพลงที่จัดจำหน่ายโดยจีเอ็มเอ็ม มิวสิค
หมวดหมู่:บริษัทไทยที่ก่อตั้งในปี พ.ศ. 2548
หมวดหมู่:ค่ายเพลงที่ก่อตั้งในปี พ.ศ. 2548
หม่อมหลวงวันรัชดา วรวุฒิ

thumb|ตะแง้ว ทิพย์ จ๊ะโอ๋ น้อย
**หม่อมหลวงวันรัชดา วรวุฒิ** เกิดเมื่อวันที่ 5 มิถุนายน  เป็นบุตรของ หม่อมราชวงศ์กนกทัณฑ์ วรวุฒิ และ นางสุภาที วรวุฒิ ณ อยุธยา

หม่อมหลวงวันรัชดา วรวุฒิ เรียนด้านบริหารจากมหาวิทยาลัยหอการค้าไทย และ ด้านรัฐศาสตร์จากมหาวิทยาลัย รามคำแหง ระดับปริญญาโท สาขาวิชาศิลปะการแสดงสร้างสรรค์ จากมหาวิทยาลัยรัตนบัณฑิตได้เข้าสู่วงการถ่ายโฆษณาตั้งแต่อายุ 19 ปี เป็นนักเรียนการแสดงรุ่นที่ 11 ของช่อง 3 โดยเป็นลูกศิษย์รองศาสตราจารย์ '''สดใส พันธุมโกมล''' (ศิลปินแห่งชาติ สาขาศิลปะการแสดง (ละครเวทีและโทรทัศน์) ประจำปี 2554)

## ผลงานในวงการบันเทิง
alt=ละคร ความฝันอันสูงสุด|thumb|ดร.ดาวิกา ลัทธพิพัฒน์ (ซ้าย) ดวงดาว จารุจินดา(กลาง ม.ล.วันรัชดา วรวุฒิ (ขวา)
คุณจ๊ะโอ๋ได้รับคัดเลือกเป็นกลุ่มเลือดใหม่ บริษัท ไฟว์สตาร์ในปี 2535 ภาพยนตร์ เรื่องแรก เรื่องโก๊ะจ๋าป่านะโก๊ะ 
และได้เซ็นสัญญาเป็นดาราช่อง 3 เล่นละครเรื่อง สมเด็จพระสุริโยและยังเป็นเป็นกลุ่มวีเจ VJ กลุ่มแรกในประเทศไทย ในนาม Smile TV และแสดง M.V.มากมาย เช่น อนันต์ บุญนาค พัชรา แวงวรรณ  อาเธอร์ ปัญญาโชค  วงอินคา เพลงต้องการด่วน  

คุณจ๊ะโอ๋ได้รับเชิญจาก "กลุ่มกระดาษพ่อ ดินสอแม่" ของ ประภาส ชลศรานนท์ ศิลปินแห่งชาติ  แสดงละคร**พ่อ** ซึ่งเป็นละครชุดเทิดพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในโอกาส พระราชพิธีมหามงคลเฉลิมพระชนมพรรษา ๖ รอบ ๕ ธันวาคม ๒๕๔๒ โดยความร่วมมือของ กองทัพบก เรื่องความฝันอันสูงสุด

ปี 2559 เป็นผู้จัดการด้านโฆษณาให้กับวาไรตี้หมู่โชว์ โน้ส อุดม แต้พานิช

ปี 2560 ได้รับเชิญมาร่วมบันทึกเสียงกับ นักร้อง  นักดนตรี บุคคลที่มีชื่อเสียง จากหลายสาขา    Requiem #พระผู้มาโปรด จาก พงศ์พรหม สนิทวงศ์ ณ อยุธยา  "คือความจำนงค์ตั้งแต่ทรงครองบัลลังค์ ทรงเดินทางไปทั่วทุกเขตขัณฑ์..."  

ปี 2566 ได้รับบทเป็นท้าวศรีสุดาจันทร์ ในละครเวทีเรื่อง"ข้(ฆ่)า...ท้าวศรีสุดาจันทร์ไม่ผิด" ที่คณะอุตสาหกรรมสร้างสรรค์ มหาวิทยาลัยรัตนบัณฑิต  

ปัจจุบันคุณจ๊ะโอ๋ยังคงเป็นที่ปรึกษาด้านการจัดหาเพลงและรับทำเพลงองค์กรต่างในนามบริษัทนับเรื่องดีดี  และยังทำเพจที่ชื่อ "หม่อมหลง" เพจที่นำเสนอเกี่ยวกับประวัติศาสตร์ และเชิดชูสถาบัน

หมวดหมู่:หม่อมหลวง
วันรัชดา
หมวดหมู่:วีเจ
หมวดหมู่:บุคคลจากคณะบริหารธุรกิจ มหาวิทยาลัยหอการค้าไทย
น้ำตกห้วยชมพู

**น้ำตกห้วยชมพู** ตั้งอยู่ที่ หมู่ 11 ตำบลสันโค้ง  อำเภอดอกคำใต้ จังหวัดพะเยา  เป็นน้ำตกธรรมชาติที่สวยงามร่มรื่น มีความตื้นและลาดชันไปตามแนวเทือกเขา มีต้นชมพู่ป่าตลอดแนวสองข้างทางลำห้วย ซึ่งเป็นที่มาของชื่อ "ห้วยชมพู"

บริเวณใกล้เคียง มีสถานที่ท่องเที่ยวคือ ตาน้ำพุด และถ้ำฝนแสนห่า  สามารถท่องเที่ยวได้ตั้งแต่เดือนมิถุนายน ถึงเมษายน ของทุกปี  โดยเฉพาะช่วงเดือนกันยายน ถึงธันวาคม 

## อ้างอิง

ห้วยชมพู
หมวดหมู่:อำเภอดอกคำใต้
อากิระ โคจิมะ

**อากิระ โคจิมะ**  () เป็นนักวาดการ์ตูนจากจังหวัดอิบารากิที่ทำงานให้กับสำนักพิมพ์ Square Enix เขาเป็นที่รู้จักกันเป็นอย่างดีจากเรื่องมาโฮราบะ ซึ่งตีพิมพ์ใน *Gangan WING* ยาวนาน 6 ปี และถูกดัดแปลงเป็นอนิเมะที่ออกอากาศทางสถานีทีวีโตเกียว เขามักจะเขียนแทนตัวเองในเรื่องมาโฮราบะ เป็นเสาหินที่มีตาและแขนขา หลังจากหยุดพักประมาณ 2 ปี เขากลับมาสร้างซีรีส์อีกครั้งในเว็บคอมมิคเรื่อง *Wa!* ใน *Gangan ONLINE* ตั้งแต่เดือนตุลาคม พ.ศ. 2551 หลังจากนั้น เขาเริ่มสร้างงานในนิตยสารรายเดือนอีกครั้งด้วยเรื่อง *มานาบิยะ* ใน *Monthly Gangan JOKER* แต่ถูกระงับหลังจากนั้นครึ่งปีเนื่องจากปัญหาสุขภาพ ขณะรับการรักษาพยาบาล *Wa!* ซึ่งมีภาระการวาดภาพน้อยถูกย้ายไปตีพิมพ์ใน *Monthly Gangan JOKER* ต่อเนื่องจนถึงฉบับเดือนเมษายน พ.ศ. 2554

## เรื่องที่เขียน
* *มาโฮราบะ* (มังงะ)
* *มาโฮราบะ Heartful Days* ในชื่อ *Wa!* (อนิเมะ)
* *เซอิเก็ง โชโจะ MANIACS* (อนิเมะ)
* *โยนากาโนะ เรอิจินิ ฮาเรมุ โวะ!*
* *มาโฮ โมโตะ โชโจะ เมรูเฮง คูรูรุ*

## อ้างอิง

## แหล่งข้อมูลอื่น
* เว็บไซต์ทางการ – 
* Akira Kojima ที่ Anime News Network's encyclopedia.

หมวดหมู่:ศิลปินมังงะ
หมวดหมู่:บุคคลจากจังหวัดอิบารากิ
ซาโตมิ อาราอิ

**ซาโตมิ อาราอิ** () เกิดวันที่ 4 กรกฎาคม ค.ศ.1980 ที่จังหวัดไซตามะ เป็นนักพากย์ที่มีชื่อเสียงในประเทศญี่ปุ่น เธอสร้างผลงานมามากมาย

## ผลงานอนิเมะ
*กลยุทธ์ทูตสวรรค์ (บอมเบอร์ รินดะ)
*รหัสเกส (ชิโนซากิ ซาโยโกะ,ช่างหล่อ,ผู้รายงานข่าว,โนเนเตะ,เอเนกะกรัม)
*ดนตรีโคโยเตะ โชว์ (มาชร,เซบ)
*ดิจิมอนฟรอนเทียร์ (มอร์เระ ทราวม่อน)
*สงครามเวหา ฟาฟเนอร์ (คานาเมะ ซากุระ)
*แฮมทาโร่ (คิโนโกะจัง)
*ปีศาจหญิง (คันโนะ จุนโกะ)
*เฮโรอิค (บี)
*ไฮ่ ไฮ่ปุย อามียูมิ (ฮาโมนี่)
*ชิโคคุ โชโจะ (คันโนะ จุนโกะ)
*คิม โฟสทีเบอร์ (โจส)
*คิโนะ (ทาคาโตะ มิโอะ)
*มาโฮราบะ (อาโอบะ โคซูเอะ,อาคาซากะ ซากิ,คานาซาว่า นานาโกะ,มิโดริคาว่า จิยูริ,โคนโนะ นัตสึเมะ)
*เมอร์เมด เมโรดี้ พีชิ พีชิ พิท (โกโก้)
*นิจู เมนซู (โทเมะ)
*โนดาเมะ คันตะบริว(ซูงานูมะ ซายะ)
*โปเกมอน (ซือโกโยะ)
*เรย์ (มาซามิ) 
*ซาคิกัน โนะ ซานะ (รินโกะ)
*กัปตันสตาร์ชิฟ (นานาเซะ ยูงิโนะ)
*สะท้านยุทธ (อาโกยะ มาชู)
*โทอารุ มาจุทสึ โนะ อินเด็กซ์ (ชิราอิ คุโรโกะ)
*โตเกียว มาจิน (ซาคูระอิ โคมากิ)
*วิวตี้ฟูล โจ (เชอร์รี่ บอสสอม)
*ซีโร่ (โรบิ้น,โคโมริ,เวอร์ดันเตะ)
*ทูเลิฟรู (เปเกะ)
*เทพพิทักษ์จอมยุ่ง เนียลโกะ (ชานทัคคุง, อิซุกะ)

## OVA
*Mobile Suit Zeta Gundam series (Fa Yuiry, Haro, Cheimin Noa)
*Corpse Party Tortured Souls The Curse of Tortured Souls (Shinohara Seiko)
*Corpse Party Missing Footage (Shinohara Seiko)

## วิดีโอเกม
*Crash Tag Team Racing (Coco Bandicoot) 

*The Legend of Heroes VI: Sora no Kiseki (Doroshi)

*Corpse Party Blood Covered (Shinohara Seiko)

*Corpse Party Book Of Shadows (Shinohara Seiko)

## แหล่งที่มา
*Arai Satomi at the Anime News Network

หมวดหมู่:บุคคลที่เกิดในปี พ.ศ. 2523
หมวดหมู่:บุคคลจากจังหวัดไซตามะ
หมวดหมู่:นักพากย์หญิงชาวญี่ปุ่น
หมวดหมู่:บุคคลที่ยังมีชีวิตอยู่
หมวดหมู่:นักพากย์หญิงจากจังหวัดไซตามะ
มิโอโกะ ฟูจิวาระ

**มิโอโกะ ฟูจิวาระ** (藤原 美央子, Fujiwara Mioko?) เกิดวันที่ 12 เมษายน จังหวัด ไซตามะ นักพากกย์การ์ตูนญี่ปุ่น

## อะนิเมะ
* มาโฮราบะ (คุโรซากิ ซาโยโกะ)
* นารูโตะ (คาเงรุ)

## วิดีโอเกม
Private Nurse as มิโอะ ซาโช/มิฮารุ อาโซ 

## แหล่งที่มา
* Mioko Fujiwara at Production Baobab (Japanese)
* Mioko Fujiwara at Anime News Network
* Mioko Fujiwara  at Foreign Drama Database (Japanese)

หมวดหมู่:นักพากย์การ์ตูน
หมวดหมู่:นักพากย์หญิงชาวญี่ปุ่น

หมวดหมู่:นักพากย์หญิงจากจังหวัดไซตามะ
มิโอะ ซาเอกิ

**มิโอะ ซาเอกิ** () เกิดวันที่ 16 กุมภาพันธ์ ค.ศ.1987 นักพากย์และนักร้องชาวญี่ปุ่นในโตเกียว เธอสูงเพียง 149 ซม.

## ผลงานเพลงการ์ตูน
*Daiji Daiji (เพลงเปิดมาโฮราบะ)
*Ai no kimochi (มิวสิกโรงเรียนลัมเบอร์)
*17's heart (มิวสิกโรงเรียนลัมเบอร์)
*Suki dakara (มิวสิกโรงเรียนลัมเบอร์)
*Genki wo Dashite (BECK ซาวน์แทรก)

## แหล่งที่มา
* Saeki Mio's Official Home Page  
* Saeki Mio's blog  

หมวดหมู่:บุคคลที่เกิดในปี พ.ศ. 2530
หมวดหมู่:บุคคลที่ยังมีชีวิตอยู่
หมวดหมู่:บุคคลจากโตเกียว
หมวดหมู่:นักร้องญี่ปุ่น
หมวดหมู่:นางแบบญี่ปุ่น
ออสติน

**ออสติน** (อังกฤษ : Austin) เป็นเมืองหลวงของรัฐเท็กซัส ประเทศสหรัฐอเมริกา ตั้งอยู่ในเคาน์ตี้ทราวิส เป็นเมืองที่ใหญ่เป็นอันดับที่ 4 ของเท็กซัส และเป็นอันดับที่ 16 ของประเทศ ในปี 2550 มีประชากร 743,074 คน

## อ้างอิง

## แหล่งข้อมูลอื่น
* เว็บไซต์เมืองออสติน
* Austin Convention & Visitors Bureau
* หอการค้าออสติน
* ภาพถ่ายประวัติศาสตร์จากศูนย์ประวัติศาสตร์เมืองออสติน,  โดย Portal to Texas History
* Population Estimates for Metropolitan, Micropolitan, and Combined Statistical Areas

หมวดหมู่:เมืองหลวงของรัฐในสหรัฐ
หมวดหมู่:เมืองในรัฐเท็กซัส‎
หมวดหมู่:เมืองหลวงของรัฐสิ้นสภาพ
การทุจริต

thumb|อนุสัญญาสหประชาชาติว่าด้วยการต่อต้านการทุจริต
**การทุจริต** เป็นรูปแบบของความผิดทางอาญาที่เกิดขึ้นจากบุคคลหรือองค์กรที่ได้รับมอบหมายให้ดำรงตำแหน่งที่มีอำนาจเพื่อแสวงหาผลประโยชน์ที่ไม่ถูกต้องหรือใช้ประโยชน์จากอำนาจนั้น ๆ เพื่อผลประโยชน์ส่วนตัว การทุจริตอาจเกี่ยวข้องกับกิจกรรมต่าง ๆ เช่น การให้สินบน การใช้ตำแหน่งเพื่อแสวงหาผลประโยชน์ การยักยอกทรัพย์ หรือแม้กระทั่งการกระทำที่ผิดกฎหมายในหลายประเทศ เช่น การวิ่งเต้น การทุจริตทางการเมืองเกิดขึ้นเมื่อผู้ดำรงตำแหน่งหรือเจ้าหน้าที่ของรัฐบาลกระทำในฐานะหน้าที่ราชการเพื่อแสวงหาผลประโยชน์ส่วนตัว

ในทางประวัติศาสตร์ คำว่า "การทุจริต" มีความหมายที่กว้างกว่า ซึ่งเกี่ยวข้องกับผลกระทบต่อศีลธรรมและความเป็นอยู่ที่ดีของผู้คนในสังคม

## อ้างอิง

## ดูเพิ่ม
* ความเชื่อดั้งเดิมในศาสนา (orthodoxy)
* ความเชื่อนอกรีต (heterodoxy)
* การทุจริตทางการเมือง

หมวดหมู่:ประเด็นหลักด้านจริยธรรม

หมวดหมู่:กฎหมายบริษัท
หัวหลุดแฟมิลี่

**หัวหลุดแฟมิลี่** เป็นภาพยนตร์ไทย ประเภทครอบครัวและเบาสมอง  กำกับการแสดงโดย โก๊ะตี๋ อารามบอย เขียยนบทโดย จาตุรงค์ พลบูรณ์ อำนวยการสร้างโดยค่ายพระนครฟิล์ม เข้าฉายเมื่อวันที่ 20 พฤศจิกายน พ.ศ. 2551 ทำรายได้รวม 5.4 ล้านบาท

## เนื้อเรื่อง

## นักแสดง
* โก๊ะตี๋ อารามบอย แสดงเป็น บราซิล
* จาตุรงค์ มกจ๊ก แสดงเป็น ดิ่ง 
* เมทินี กิ่งโพยม แสดงเป็น กันตา 
* ศรีพรรณ ชื่นชมบูรณ์ แสดงเป็น เวียงพิงก์
* ธีรธร พลบูรณ์ แสดงเป็น  สิงโต
* พิมพ์ชนก พลบูรณ์ แสดงเป็น  จับเลี้ยง
* อาคม ปรีดากุล แสดงเป็น  สังคม
* วรินดา ดำรงผล แสดงเป็น ปิยะนุช 

## ข้อเท็จจริง
* ชื่อเดิมของ**หัวหลุดแฟมิลี่** คือ **ผีหัวขาดภาค 3** โดยผู้เสนอความคิดคือโก๊ะตี๋ อารามบอย ภายหลังได้รับคำแนะนำจากโน้ต เชิญยิ้ม ให้กำกับภาพยนตร์เรื่องนี้หลังจากที่ได้ประชุมและหาข้อตกลงไม่เป็นผลเกี่ยวกับผู้ที่จะมากำกับภาพยนตร์เรื่องนี้
** ในเนื้อเรื่องเดิมนั้น ผีหัวขาดภาค 3 จะเป็นภาคต่อของผีหัวขาดภาค 1 และผีหัวขาดภาค 2 แต่เนื่องด้วยความน่ากลัวของฉากสยองขวัญและเนื้อเรื่องที่วนเวียนกับรูปแบบการนำเสนอเดิม ๆ จึงได้เปลี่ยนชื่อและเนื้อเรื่องใหม่ โดย หัวหลุดแฟมิลี่ ไม่เน้นความน่ากลัวสยดสยองแต่เน้นไปทางด้านเนื้อหาครอบครัว และเพิ่มมุขตลกเพื่อให้ผู้ปกครองที่พาลูก-หลานสามารถเข้าชมได้
* เทคนิคคอมพิวเตอร์กราฟิกในเรื่องนั้นไม่แนบเนียนและดูคล้ายกับอนิเมะ เนื่องจากเป็นความตั้งใจของผู้กำกับที่ต้องการให้ภาพยนตร์ดูคล้ายกับอนิเมะตลกเบาสมองมากกว่าจะเป็นหนังสยองขวัญ
* แต่เดิม นักแสดงที่ถูกวางตัวให้รับบท ดิ่ง และ กันตา คือ สันติสุข พรหมศิริ และ จินตหรา สุขพัฒน์ แต่ได้เปลี่ยนเป็น จาตุรงค์ มกจ๊กและเมทินี กิ่งโพยม แทน เนื่องจากปัญหาด้านคิวการแสดง

## ดูเพิ่ม
* ผีหัวขาด 
* ผีหัวขาด 2 

## อ้างอิง

## แหล่งข้อมูลอื่น
* หนังดี
* หนังตัวอย่างของภาพยนตร์เรื่อง หัวหลุด แฟมิลี่
* เบื้องหลังภาพยนตร์เรื่องหัวหลุดแฟมิลี่
* 

หมวดหมู่:ภาพยนตร์โดยพระนครฟิลม์
หมวดหมู่:ภาพยนตร์ที่กำกับโดย โก๊ะตี๋ อารามบอย
หมวดหมู่:ภาพยนตร์ไทยที่ออกฉายในปี พ.ศ. 2551
หมวดหมู่:ภาพยนตร์ตลกไทย
หมวดหมู่:ภาพยนตร์ผีไทย
หมวดหมู่:ภาพยนตร์ภาคต่อไทย
หมวดหมู่:ภาพยนตร์ไตรภาค
ชิคาโก (แก้ความกำกวม)

**ชิคาโก** อาจหมายถึง
* ชิคาโก เมืองในสหรัฐอเมริกา ตั้งอยู่ในรัฐอิลลินอย
* ชิคาโก (ภาพยนตร์) 
* ชิคาโก (ละครเวที)
* ชิคาโก (วงดนตรี)
สถานีอวกาศสกายแล็บ

**สกายแล็บ** () เป็นสถานีอวกาศแห่งแรกของสหรัฐอเมริกา และเป็นสถานีอวกาศแห่งที่สองของโลกที่มีลูกเรืออยู่ปฏิบัติงาน ถัดจากสถานีอวกาศซัลยุตของสหภาพโซเวียต  สกายแล็บโคจรอยู่ในวงโคจรของโลกตั้งแต่ ค.ศ. 1973-1979 มีนักบินอวกาศไปประจำการทั้งสิ้น 3 ครั้งระหว่าง ค.ศ. 1973-1974 บนสถานีอวกาศมีห้องทดลองสำหรับศึกษาผลกระทบจาก microgravity รวมถึงเป็นที่ติดตั้งหอสังเกตการณ์ดวงอาทิตย์ฐานกล้องโทรทรรศน์อพอลโล 

สกายแล็บถูกส่งขึ้นจากโลก เมื่อวันที่ 14 พฤษภาคม ค.ศ. 1973 จากฐานยิง LC-39A ของศูนย์อวกาศเคนเนดีโดยจรวด Saturn INT-21 (ซึ่งเป็นรุ่นดัดแปลงของจรวด Saturn V ที่ใช้ส่งคนไปดวงจันทร์) และตกกลับมาพื้นโลกเมื่อ 11 กรกฎาคม ค.ศ. 1979 ใกล้กับเมืองเพิร์ธ ประเทศออสเตรเลีย

หมวดหมู่:สถานีอวกาศ
หมวดหมู่:ภารกิจอวกาศในปี พ.ศ. 2516
หมวดหมู่:นาซา
หมวดหมู่:วิทยาศาสตร์ในคริสต์ทศวรรษ 1970
หมวดหมู่:ยานอวกาศที่มีมนุษย์ควบคุม
หมวดหมู่:สถานีอวกาศนาซา
หมวดหมู่:โครงการสกายแล็บ
แสงอุษา

**แสงอุษา** อาจหมายถึง
* พุดแสงอุษา ดอกไม้ชนิดหนึ่ง
* แสงอุษา (นินจาคาถาโอ้โฮเฮะ) กลุ่มตัวละครในการ์ตูนนินจาคาถาโอ้โฮเฮะ
สนั่น ชูสกุล

thumb|200px|สนั่น ชูสกุล
**สนั่น ชูสกุล**เป็นนักเขียน และนักกิจกรรมทางสังคม ผลงานรวมเรื่องสั้นของเขา *[[บริษัทไทยไม่จำกัด]]* ผ่านเข้ารอบสุดท้ายรางวัลซีไรต์ ปี 2551

## ประวัติ
สนั่น ชูสกุลเกิดที่อำเภอท่าศาลา จังหวัดนครศรีธรรมราช จบประถมศึกษาโรงเรียนวัดขรัวช่วย อำเภอสิชล จังหวัดนครศรีธรรมราช เขียนและผลิตหนังสือขณะศึกษาชั้นมัธยมที่โรงเรียนเบญจมราชูทิศ จบปริญญาตรีคณะรัฐศาสตร์ มหาวิทยาลัยธรรมศาสตร์ เมื่อปี 2525 เริ่มทำงานที่กองบรรณาธิการสำนักพิมพ์ไทยวัฒนาพาณิช หลังจากทำงานได้ปีเศษ เขาจึงสมัครงานเป็นเจ้าหน้าที่องค์กรพัฒนาเอกชน (หรือ NGOs) ทำงานกับชาวบ้านอีสานจนถึงปัจจุบัน เป็นบรรณาธิการวารสารและโครงการหนังสือ *ดอกติ้วป่า* และเว็บไซต์ www.esanvoice.net ปัจจุบัน แต่งงานกับ นางวิจิตรา ชูสกุล มีบุตร 2 คน คือนายนาคร ชูสกุล และ นางสาววรรณลีลา ชูสกุล และอาศัยอยู่ที่จังหวัดสุรินทร์จนถึงวาระสุดท้าย สนั่น ชูสกุล เสียชีวิตโดยโรคมะเร็งในวันที่ 6 เมษายน พ.ศ. 2559

## ผลงานวรรณกรรม
* 2539 : นิยายสั้น *ผู้คุ้มครอง* (สำนักพิมพ์มติชน)
* 2541 : รวมเรื่องสั้น *ช้างเหยียบนา พระยาเหยียบเมือง* (สำนักพิมพ์อิงฟ้า)
* 2544 : นิยายสั้น *อีกโค้งหนึ่งก็ถึงแล้ว* (โครงการหนังสือดอกติ้วป่า)
* 2550 : รวมเรื่องสั้น *บริษัทไทยไม่จำกัด* (สำนักพิมพ์มติชน)
* 2557 : รวมเรื่องสั้น " พันธุ์อุดมการณ์" (สำนักพิมพ์อินทนิล)

## รางวัลทางวรรณกรรมที่ได้รับ
* 2536 : เรื่องสั้น *ช้างเหยียบนา พระยาเหยียบเมือง* ได้รับการประดับช่อการะเกด จากบรรณาธิการ สุชาติ สวัสดิ์ศรี
* 2537 : เรื่องสั้น *หิมพาล* ชนะเลิศรางวัลวรรณกรรมทองนิตยสารดอกเบี้ย
* 2537 : เรื่องสั้น *หิมพาล* ได้รับรางวัลชมเชยจากสมาคมภาษาและหนังสือแห่งประเทศไทย
* 2538 : เรื่องสั้น *ถนนไปชายทะเล* ได้รับรางวัลชมเชยจากสมาคมภาษาและหนังสือแห่งประเทศไทย
* 2542 : รวมเรื่องสั้น *ช้างเหยียบนา พระยาเหยียบเมือง* รับรางวัลชมเชยจากงานสัปดาห์หนังสือแห่งชาติ

หมวดหมู่:นักเขียนเรื่องสั้นชาวไทย
หมวดหมู่:นักเขียนจากจังหวัดนครศรีธรรมราช
หมวดหมู่:บุคคลจากอำเภอท่าศาลา
หมวดหมู่:บุคคลจากโรงเรียนเบญจมราชูทิศ นครศรีธรรมราช
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
เมโลดิกา

thumb|เมโลดิกา
**เมโลดิกา** () เป็นเครื่องดนตรีสากลประเภทมีลิ่มนิ้ว มีลักษณะผสมผสานระหว่างหีบเพลงชัก (แอกคอร์เดียน) กับหีบเพลงปาก (ฮาร์โมนิกา) ทำงานโดยเป่าลมผ่านท่อ โดยตัวท่อนั้นจะอยู่บริเวณด้านข้างของตัวเมโลดิกา วิธีการทำให้เกิดเสียงก็คือเป่าลมและกดคีย์บอร์ดไปพร้อม ๆ กัน จะเป็นการทำให้เกิดเสียง

เมโลดิกาออกแบบโดยบริษัท Hohner ซึ่งเป็นบริษัทขายเครื่องดนตรี ผู้ผลิตหีบเพลงชัก และฮาร์โมนิกาที่มีชื่อเสียง ในช่วงทศวรรษ 1950

## แหล่งข้อมูลอื่น

หมวดหมู่:เครื่องลิ่มนิ้ว
หมวดหมู่:เครื่องลมลิ้นอิสระ
ดาราจักรแปลก

**ดาราจักรแปลก** () คือดาราจักรที่ผิดปกติในหลาย ๆ ด้าน ทั้งขนาด รูปร่าง หรือองค์ประกอบ ดาราจักรชนิดนี้เกิดจากปฏิสัมพันธ์ระหว่างดาราจักร และอาจมีองค์ประกอบของฝุ่นและแก๊สที่ไม่เป็นไปตามปกติ โดยอาจมีความสว่างพื้นผิวที่สูงหรือต่ำกว่าดาราจักรโดยทั่วไป หรืออาจมีส่วนประกอบเช่นลำอนุภาคนิวเคลียร์ ลักษณะรูปร่างอาจจะผิดประหลาดอย่างมากเนื่องจากผลของแรงโน้มถ่วงที่กระทำต่อมันอย่างรุนแรงระหว่างการปะทะกับดาราจักรอื่น ในตารางรายชื่อดาราจักรจะใช้รหัสแทนดาราจักรประเภทนี้ว่า **p** หรือ **pec**

## ดูเพิ่ม
* ดาราจักรไร้รูปแบบ
* ดาราจักรวงแหวน
* ดาราจักรดาวกระจาย

## แหล่งข้อมูลอื่น

หมวดหมู่:ดาราจักร
หมวดหมู่:ดาราจักรแปลก
โชติมาตร

**โชติมาตร** หรือ **ความส่องสว่าง** หรือ **แมกนิจูด** () คือค่าแสดงอันดับความสว่างของดาวในทางดาราศาสตร์ ซึ่งเป็นการวัดค่าแบบลอการิทึม โดยตรวจวัดได้จากความยาวคลื่นจำเพาะ โดยส่วนมากมักตรวจวัดในความยาวคลื่นที่ตามองเห็นหรือคลื่นใกล้อินฟราเรด

การระบุค่าโชติมาตรทำได้สองวิธีคือ
* โชติมาตรปรากฏ
* โชติมาตรสัมบูรณ์

## อ้างอิง

หมวดหมู่:หน่วยวัด
หมวดหมู่:มาตรดาราศาสตร์
หมวดหมู่:หน่วยมาตราส่วนเชิงลอการิทึม
ดาราจักรชนิดวงแหวน

[thumb|250px|''[Hoag's Object* ตัวอย่างดาราจักรชนิดวงแหวน]]

*'ดาราจักรชนิดวงแหวน''' () คือดาราจักรที่มีลักษณะปรากฏคล้ายวงแหวน ที่บริเวณวงแหวนประกอบด้วยดาวฤกษ์มวลมากสีน้ำเงินที่อายุยังน้อยและสว่างมาก ส่วนย่านใจกลางเป็นสสารส่องสว่างจำนวนไม่มากนัก นักดาราศาสตร์เชื่อว่าดาราจักรชนิดวงแหวนก่อตัวขึ้นเนื่องจากมีดาราจักรขนาดเล็กกว่าเคลื่อนผ่านใจกลางของดาราจักรที่ใหญ่กว่า และในดาราจักรส่วนมากมีช่องอวกาศว่างเปล่าอยู่มากมาย ผลจาก "การปะทะ" เช่นนี้เกิดขึ้นน้อยกว่าผลการปะทะระหว่างดาวโดยทั่วไป อย่างไรก็ดีการกีดขวางแรงโน้มถ่วงที่เกิดจากคลื่นการก่อตัวของดาวฤกษ์ใหม่เมื่อเคลื่อนผ่านดาราจักรที่ใหญ่กว่าอาจทำให้เกิดผลเช่นนี้ขึ้นได้

วัตถุของโฮแอก (Hoag's Object) ค้นพบโดย อาร์ต โฮแอก เมื่อ ค.ศ. 1950 เป็นตัวอย่างของดาราจักรชนิดนี้

## แหล่งข้อมูลอื่น

* Hoag's Object at Astronomy Picture of the Day.

หมวดหมู่:ดาราจักรชนิดวงแหวน
หมวดหมู่:ดาราจักร
เมสซาลา

**PMX-000 เมสซาลา** (  ;) เป็นโมบิลสูทตัวร้ายซึ่งมีบทบาทสำคัญในอะนิเมะซีรีส์โมบิลสูทเซต้ากันดั้ม ออกแบบโดยคาซุมิ ฟุจิตะ

## เนื้อเรื่อง
เมสซาลาเป็นโมบิลสูทแบบแฮนด์เมดซึ่งสร้างโดยแปปติมัส ซีร็อคโค ผู้บัญชาการของยานจูปิทริสซึ่งบรรทุกก๊าซฮีเลียม3 มาจากดาวพฤหัสบดี เมสซาลาได้รับการออกแบบให้ใช้งานในบริเวณใกล้กับดาวพฤหัสซึ่งมีแรงโน้มถ่วงสูงจึงมีกำลังขับเคลื่อนสูงไปด้วย เมื่อใช้ในอวกาศใกล้กับโลกจึงมีความเร็วสูงมาก นอกจากนั้นยังเป็นโมบิลสูทที่ใช้เทคโนโลยีชั้นนำ เช่น มูฟเอเบิลเฟรม (movable frame)และเกราะโลหะผสม กันดาเรียมแกมมา (Gundarium γ)ซึ่งมีน้ำหนักเบาและทนทาน ทำให้มีสมรรถนะที่สูงมาก เมสซาลาสามารถแปลงร่างเป็นโมบิลอาเมอร์ได้ใน 0.5 วินาทีเท่านั้น อาวุธหลักของเมสซาลาก็คือปืนมหาอนุภาคสองกระบอกซึ่งติดอยู่ด้านหลัง ในหัวไหล่ทั้งสองข้างติดตั้งมิสไซล์ลันเชอร์เก้าลำกล้องไว้ และที่แขนเป็นเหมือนกล่องสำหรับเก็บบีมเซเบอร์และติดเกรเน็ดลันเชอร์กับกงเล็บไว้ภายในด้วย

เมสซาลาปรากฏตัวในตอนที่10ของโมบิลสูทเซต้ากันดั้มและเป็นโมบิลสูทแบบแปลงร่างได้ตัวแรกที่ปรากฏตัวในเรื่อง โดยซีร็อคโคได้ใช้เมสซาลาโจมตีกระสวยอวกาศ *เทมป์เทชัน* ของไบรท์ โนอา และต่อมาได้เข้าโจมตีกลุ่มต่อต้านสหพันธ์ขณะลงสู่โลกเพื่อโจมตีกองบัญชาการหลักที่จาบุโร ซึ่งในการต่อสู้ครั้งนี้ซีร็อคโคได้ทำลายศัตรูไปมากมาย รวมถึงจมยานประจัญบานชั้นซาลามิสได้และตัดแขน RMS-099 ริคดิแอส ของเอมม่า ชีนขาดด้วย แต่ก็ไม่สามารถหยุดยั้งการลงสู่โลกของกลุ่มต่อต้านได้เพราะเมสซาลาไม่มีระบบที่ใช้ป้องกันความร้อนขณะเข้าสู่บรรยากาศของโลกจึงไม่สามารถติดตามพวกของคามิว บีดันลงไปยังโลกได้

เมสซาลาปรากฏตัวในภายหลัง โดยซีร็อคโคได้มอบเมสซาลาให้กับลูกน้องหญิงคนสนิท ซาร่า ซาเปียรอฟ ใช้งาน และต่อมาได้ให้เรคอ รอนโดใช้ต่อสู้กับกลุ่มต่อต้านเพื่อพิสูจน์ความภักดีต่อซีร็อคโค

## รูปแบบอื่นๆ
### ABFS-RR01S เมสซาลาดิโนเฟาสท์ จูปิเตอร์
ปรากฏตัวในโมเดลคิทซีรีส์ *ไทแรนท์ซอร์ดออฟนีโอฟาเลีย* ออกแบบโดยคาสุมิ ฟุจิตะ เมสซาลาดิโนเฟาสท์ จูปิเตอร์เป็นรูปแบบของเมสซาลาซึ่งไม่สามารถแปลงร่างได้แต่มีลักษณะที่ผสมโมบิลสูทกับโมบิลอาเมอร์เข้าด้วยกันเรียกว่า **A**gressive **B**easted **F**orm **S**uit ซึ่งมีความเร็วสูง เป็นเครื่องที่ซีร็อคโคปรับแต่งด้วยตนเอง ด้านหลังติดตั้งบีมแคนน่อนแฝดซึ่งเป็นอาวุธหลักและมีแขนเป็นกงเล็บสองข้าง

### ABFS-RR01M เมสซาลาดิโนเฟาสท์ อัลฟา
ปรากฏตัวในโมเดลคิทซีรีส์ *ไทแรนท์ซอร์ดออฟนีโอฟาเลีย* ออกแบบโดยคาสุมิ ฟุจิตะ เป็นรุ่นผลิตจำนวนมากของเมสซาลาดิโนเฟาสท์ จูปิเตอร์ แตกต่างจากรุ่นจูปิเตอร์ที่ไม่มีแขนแต่จะติดตั้งอาวุธ เช่น มิสไซล์ลันเชอร์ไว้แทน

## อ้างอิง

## ดูเพิ่ม
* รายชื่อหุ่นยนต์ใน Universal Century

มเมสซาลา
ดาราจักรไร้รูปแบบ

[thumb|250px|ดาราจักร [NGC 1427A ตัวอย่างของดาราจักรไร้รูปแบบ อยู่ห่างออกไปประมาณ 52 ล้านปีแสง ภาพถ่ายจากกล้องโทรทรรศน์อวกาศฮับเบิล]]

**ดาราจักรไร้รูปแบบ** () คือดาราจักรที่ไม่สามารถแบ่งแยกชนิดให้เป็นประเภทใดประเภทหนึ่งในลำดับของฮับเบิลได้อย่างชัดเจน ดาราจักรเหล่านี้ไม่มีรูปทรงแบบก้นหอยและไม่มีสัณฐานรี โดยมากมักมีลักษณะยุ่งเหยิง ไม่ปรากฏดุมดาราจักรหรือส่วนหนึ่งส่วนใดที่คล้ายจะเป็นแขนดาราจักรเลย โดยมากเชื่อกันว่าดาราจักรชนิดนี้มีอยู่ประมาณ 1 ใน 4 ของดาราจักรทั้งหมด ครั้งหนึ่งมันน่าจะเคยเป็นดาราจักรชนิดก้นหอยหรือชนิดรีมาก่อน แล้วเกิดสูญสลายรูปทรงไปด้วยแรงกิริยาความโน้มถ่วง ในดาราจักรไร้รูปแบบยังมีแก๊สและฝุ่นอยู่เป็นจำนวนมากด้วย

ดาราจักรไร้รูปแบบอาจแบ่งออกเป็น 2 ชนิดฮับเบิลใหญ่ๆ ดังนี้
* **ดาราจักรแบบ Irr-I** เป็นดาราจักรไร้รูปแบบที่มีโครงสร้างบางส่วนแต่ไม่มากพอจะจัดประเภทในลำดับของฮับเบิล  เดอ วากูลัวร์ นักดาราศาสตร์ชาวฝรั่งเศสได้จัดประเภทย่อยให้แก่ดาราจักรในกลุ่มนี้เป็น **Sm** ถ้ามีโครงสร้างบางส่วนคล้ายแขนกังหัน หากไม่มีก็ให้เป็นประเภท **Im**
* **ดาราจักรแบบ Irr-II** เป็นดาราจักรไร้รูปแบบที่ไม่มีโครงสร้างใดๆ ที่จะช่วยจัดประเภทในลำดับของฮับเบิลได้เลย 

สำหรับการจัดประเภทที่ 3 จะเป็นดาราจักรแคระไร้รูปแบบ ใช้สัญลักษณ์ว่า **dI** หรือ **dIrrs** ในปัจจุบันนักดาราศาสตร์เห็นว่าดาราจักรประเภทนี้มีความสำคัญมากในการทำความเข้าใจกับวิวัฒนาการของดาราจักร  เพราะมันมีระดับความเป็นโลหะค่อนข้างต่ำและมีระดับแก๊สสูงมาก เชื่อว่ามันน่าจะมีลักษณะคล้ายคลึงกับดาราจักรยุคแรกเริ่มที่อยู่ในเอกภพของเรา รวมถึงอาจเป็นตัวสะท้อนถึงดาราจักรสีน้ำเงินจางๆ ที่พบเห็นอยู่ในการสำรวจดาราจักรในอวกาศห้วงลึกด้วย

ดาราจักรไร้รูปแบบบางแห่งเป็นดาราจักรชนิดก้นหอยขนาดเล็กที่ถูกทำลายสัณฐานไปด้วยแรงโน้มถ่วงจากดาราจักรเพื่อนบ้านที่มีขนาดใหญ่กว่า

แต่ก่อนดาราจักรเมฆแมเจลแลนเคยถูกจัดเป็นดาราจักรไร้รูปแบบ แต่ต่อมาภายหลังเมื่อมีการค้นพบโครงสร้างคานภายใน จึงเปลี่ยนการจัดประเภทไปเป็นแบบ "SBm" ซึ่งเป็นดาราจักรชนิดที่สี่ในบรรดาดาราจักรชนิดก้นหอยมีคาน เชื่อว่ามันน่าจะธำรงรูปก้นหอยไปได้จนกว่าจะสูญเสียแรงโน้มถ่วงและเสียรูปร่างไป

## แหล่งข้อมูลอื่น

หมวดหมู่:ดาราจักร
หมวดหมู่:ดาราจักรไร้รูปแบบ
เฮนรี่ พอลสัน

thumb
**เฮนรี่ เมอร์ริตต์ "แฮงค์" พอลสัน จูเนียร์** (Henry Merritt "Hank" Paulson Jr.) (เกิดเมื่อ 28 มีนาคม พ.ศ. 2489) เป็นรัฐมนตรีกระทรวงการคลังสหรัฐอเมริกา และสมาชิกคณะผู้ว่าการกองทุนการเงินระหว่างประเทศ (IMF Board of Governors) ก่อนหน้านี้ เขาได้ดำรงตำแหน่งประธาน และซีอีโอ ของโกลด์แมน แซคส์ (Goldman Sachs)

หมวดหมู่:นักการเมืองอเมริกัน
หมวดหมู่:นักการเงินชาวอเมริกัน
หมวดหมู่:บุคคลจากรัฐอิลลินอย